ISANDA LAUAS
Tere tulemast saatesse!
Seekordne külaline on pärit Mikkelist.
Tere tulemast Arto Viren!
Tänan!
Kuigi praegu sa elad Mikkelis,
pole sa seal sündinud ega elanud enne.
Ei ole.
Kus ja millises peres sa sündisid?
Sündisin Säynätsalos.
See on Jyväskylä juures olev 3 saarest koosnev piirkond.
Sündisin seal peale Talvesõja lõppu vaherahu ajal (1940.a)
Kas pere oli usklik?
Ei olnud.
Kas käisid ka pühapäevakoolis või mõnes sarnases kohas?
Mul on mälupilt, et oma sünnikohas käisin korra pühapäevakoolis.
See asus teatud hoones.
Mäletan, et isale see asi ei meeldinud ja see kord jäi ka viimaseks.
Edasi kolisite Jyväskylä piirkonnas teise kohta.
Jah.
Mis koht see oli ja mis seal toimus?
See oli Kelionkangase nimeline koht.
See oli rindemeestele kruntideks antud piirkond.
Isa eestvedamisel hakati ka meile ehitama "rindemehe maja".
Seal me elasime kümmekond aastat.
- Kas sa käisid seal ka põhikoolis? Jah.
Kuhu te sealt edasi kolisite?
Sealt kolisime Helsingisse.
Kas sellel oli mingi tööga seotud põhjus?
Oli jah tegelikult.
Isa oli puuraidur ja 50-ndate lõpus polnud enam nii palju tööd,
kui oli peale sõda.
Siis oli tööd kõigil - puuraiduritel, metallitöölistel
ja ka teiste alade esindajatel.
Niisiis töö oligi see kolimise põhjus. Ennekõike tahtis isa kolida
ja me kolisimegi Helsingi kesklinna
Põhja-Esplanaadi tänavale, Grönbergi majja.
Sa tegid erinevaid töid. Milliseid?
Ma olin sõjaväes Santahaminas.
Peale sõjaväge jäin lõplikult Helsingisse.
See oli otsustav samm minu pealinlaseks saamisel.
Töötasin palju aastaid kindlustuse alal.
Algul SALAMA firmas, siis KANSA's, SAMPO's. Nendes ma töötasingi.
Mingil ajal ärgitas hingevaenlane sind alkoholi kuritarvitama?
Tol ajal ei teadnud ma sellisest hingevaenlasest mitte midagi,
aga ilmselgelt nii juhtuski.
See algas tasahilju.
Nagu teistegi puhul. Ega ma rohkem ei võtnud kui teised.
Ses võtmes on see tõesti hingevaenlase töö.
Et nii nagu hingevaenlane on Jumala vaenlane,
nii on ka alkohol inimese vaenlane.
Kui see paneb inimese sõltuvusse, siis teeb seda aeglaselt.
See tuleb tasapisi. Trimpamiste korrad hakkavad sagenema.
Ja siis tuleb sellega ju pead ka parandada.
Just nimelt.
Lõpuks on küsimus teatud alkoholi määrast veres.
Kas sa olid selline viisakas korralik joodik,
või hakkas see ka muudmoodi välja paistma?
Üldiselt olin korralik, aga see hakkas segama mu tööelu.
Hakkasin tööluuse tegema, töösuhted muutusid lühemaajalisteks.
Toimus ka abielulahutus jne.
Ja kuigi osa inimesi on kindlasti sügavamalgi põhjas ära käinud,
kogesin ma siiski, et käisin ka ise põhjas ära.
Sa olid kui kellegi teise võimu all. - Jah.
Kuidas su elu edasi läks? Su töösuhted lühenesid.
Sel juhul tööandja ise otsustas töösuhte pikkuse.
Jah.
Olin mitu aastat restoranide alal tööl.
Olin tööl restoranis "Kuldne orav" Hakaniemes.
Ei tea, kas see praegu veel alles on.
Kord saadeti mind sealt koju, öeldes:
"Sellises olukorras ei saa küll tööl olla."
Sellega lõppeski see töösuhe.
Siit see tee allamäge alguse saigi.
Kui sügavale sa langesid, enne kui mingi muutus toimus?
Olin veel mõnes kohas, kus püüdsin elatist teenida.
Nii see üldiselt oli.
Minuga oli veel palju saatusekaaslasi, kes koos minuga tina panid.
Alkohol on ajalooliselt olnud Soomes just meeste probleem.
See on lõhkunud peresid ja viinud mehi enneaegselt hauda.
Nii on.
Mis juhtus siis, kui said ikkagi teada, et enneaegselt siiski hauda ei lähe?
Seal samas Tikkurilas ütles üks mu sõber restorani lauas,
et niimoodi enam ei saa - see asi ei vii kusagile.
Et nii ei saa see asi enam jätkuda. Aga mida siis teha?
Ta hakkas mind aitama.
Oli lihavõttepühade eelne neljapäev 1975 aastal.
Järgmisel päeval, Suurel Reedel, kutsus ta mind oma koju külla.
Ma läksingi. Me ajasime juttu.
Ta saatis mind koos ühe mehega hooldekodusse.
Ma juhuslikult tundsin seda meest, sest me panime koos tina.
Aga see sõber oli karsklaseks hakanud.
Ta oli selles hooldekodus töötegija.
Ta viis mu järgmisel päeval sinna hooldekodusse.
See oli lihavõttepühade laupäev 29.03.1975
Läksin Leppävaara Katkasuo hooldekodusse
ja olen sest saadik püsinud kainena.
See meetod oli sinu suhtes küllaltki efektiivne.
Jah oli.
Tagantjärgi öeldes tulin Leppävaaras ühele arusaamisele,
kogedes järgmisel päeval, et mul pole enam vajadust juua.
Mitte, et ei tohi, vaid et pole vajadust ega tahtmist.
Sa ei teadvustanud, aga kogesid, et sul oli sõltuvus, mis sind sundis?
Jah.
See vabanemine toimus vabatahtlikult.
Enam pole vajadust olnud.
Sel ajal polnud sul mingit ettekujutust usust ja Jeesusest.
Ei olnud.
Aga sa siiski said vabaks. Jumal tegi sind esmalt vabaks.
Kuidas jõudsid usuasjad ja Jeesus sinu ellu?
Ma ei mäleta täpselt, kas see oli 1982 või 1983 aastal.
Üle kogu Soome oli evangeliseerimise kampaania.
Selle nimi oli "See on leitav".
Seal olid ümmargused õhupallid, kus oli kirjas "See on leitav"
Mõtlesin, et mida see küll tähendab?
Selle sisu oli see, et Soome kogudustel olid inimesed,
kes helistasid kõigile oma koguduste liikmetele.
Nende koguduste liikmetele siis, kes olid kaasatud sellesse projekti.
Mulle ka helistati. Elasin tollal Klaukkalas.
Mulle helistas Nurmijärve kogudusest üks mees,
keda ma polnud kunagi näinud.
Ma ei mäleta tema nime.
Ma pole teda ka peale seda näinud ja ei tea temast mitte midagi.
Ta helistas ja ütles põhjuse, miks ta helistab.
Ütlesin talle, et: "Helistasite vastuvõtlikule pinnasele."
Sealt see asi alguse saigi.
Kuidas see asi päriselt algas?
Kas sa läksid kusagile, kus kuulutati Jumala Sõna jne?
Klaukkalas tekkis piibliringi sarnane rühm,
kuhu kutsuti ka mind osalema.
Ma läksingi.
Aga õige pea ma sain aru, et see pole minu jaoks.
Nad olid liiga usklikud, nii et mul polnud seal midagi teha.
Jätsin selle sinnapaika.
Aga ma ei saanud nendest asjadest ka enam lahti.
Ma olin usuasjades kinni.
Nii meenus mulle AA- liikumine.
Alkoravi ajal ma seal polnud, aga ma teadsin selle olemasolust.
Aga ma ei teadnud sellest rohkem, kui et seal on vaimulik programm.
Ma läksingi AA-liikumisse, olles juba 7 aastat olnud karsklane.
Sealtkaudu hakkasingi avastama usuasju, kogudusi jne.
Miks sa läksid AA-sse, kui sa kord juba olid karsklane?
Mul oli kogemus Klaukkala piibliringist.
Tundsin, et see polnud minu koht.
Nad olid nii usklikud,
et ma kogesin selgelt, kuidas mul oli seal raske olla.
AA-s oli künnis madalamal ja edasiminek rahulikum.
Künnist mu jaoks polnud seal olemaski.
Seal olid koos inimesed,
kes olid erineval moel erisügavustest üles tulnud.
Nende jaoks oli ka alkohol tuttav teema.
See asi liitis meid.
Meil oli sarnasust rohkem kui seal koguduses.
Sulle tuli anda piima, mitte aga tahket toitu.
Just.
Mis seal toimus ja millal sa kogesid, et mingi muutus toimus?
Mu usuletulek oli seal väga rahulik. See oli kogu aeg rahulik.
Kuni lõpuks olin Vantaa linna teenistuses.
Olin seal sotsiaalametis. Üks mu töökaaslane seal oli Marjatta.
Ta oli usklik naine ja ta andis mulle kassette kuulata, lugemisvara jne.
Ta andis mulle ka nn. traktaadi - "Usu 4 põhiasja".
See oli väikestel lehtedel.
Viimasel leheküljel oli kirjas:
"Kui tahad kõige loetu põhjal Jeesuse oma Päästjaks vastu võtta,
siis palu järgnev palve."
Langesin põlvedele ja lugesin selle palve.
Lugesin selle palve ja ütlesin aamen. Seejärel tõusin taas püsti.
Sellega see asi lõppeski.
Ma olin teisalt natuke pettunud.
Kuid see asi sellega ei lõppenud? - Ei lõppenud.
Kuidas siis kõik edasi läks?
Ma käisin AA-s mõne aasta veel edasi.
Tahtsin saada kogudusse ja ka Rahva Piibliseltsi.
Sul toimus sellal ka Lapimaa reis, mis su elu muutis?
Toimus. Meid oli Tikkurilast 6 inimest ühest teenistusest.
Marjatta saatis meid.
Meile oli kaasa antud Rahva Piibliseltsi programm.
Seal jäi silma Karismo nimeline koht.
Seal olid erinevad üritused, paar laagrit ka.
Algul kästi meil end ühte laagrisse kirja panna.
Aga siis saime teada,
et järgmisel nädalal on tulemas vallaliste meeste ja naiste matkanädal
Otsustasime, et hoopis sinna tuleb minna
ja kõik olid ühel meelel nõus.
Ma panin ennast ja meid kõiki sinna kirja.
Üks mees jäi tulemata, nii et kokku läks meid 5 meest sinna.
Ja kui naised hakkasid sinna laagrisse helistama,
et kas seal ka mehi on, siis öeldi neile, et 5 meest Vantaast on
Seal laagris oli palju naisi. Pool kogu seltskonnast.
Seal ma leidsingi omale oma praeguse naise Liisa.
Te olete koos käinud kaua aega.
Kuid räägiksime nüüd su elu järgmisest pommsündmusest,
mis muutis drastiliselt su arusaamasid usuelust.
Kuidas see alguse sai ja kuidas edasi läks?
Mõni aasta tagasi tekkis Mikkelisse üks ühing nimega Soome Messiaanid.
Nad viisid läbi teenistusi, kus ka meie koos Liisaga käisime.
Aga mõnikord, juhuslikult.
Seal hakkas me jaoks avanema väga huvitavaid asju.
Selliseid asju, millest meil varem polnud õrna aimugi.
Teenistuse eestvedaja, üks Lempi nimeline proua,
prohveteeris mulle kord järgmist:
"Arto, sa oled sellel teel, kust sa enam ära minna ei saa."
Ma hakkasin naerma, et mida see nüüd peaks tähendama?
Ma ise ei kogenud end olevat mingil teel.
See jäi sinnapaika.
Hiljem ilmus nende lauale üks raamat nimega:
"2 tunnistajat. Iisrael ja kogudus räägivad samast Jumalast".
See on muide TV7 poolt kirjastatud.
Lempi soovitas mul seda lugeda ja ma lugesingi.
See raamat on palju kasutuses olnud. Mitmel pool on tehtud allajoonimisi.
Ma lugesin seda raamatut
ja olen peale seda mitmel teenistusel piltlikult öelnud:
"Tundub, et "pomm plahvatas"."
Ma sain teada asju,
mida ma polnud mõistnud, et need on võimalikud.
Iisrael ja kogudus. Kogudus tähendab siin kristlasi.
Ehk nad räägivad sama Jumala eest.
Kuigi nimi võib olla ka teine,
aga selle raamatu lugemine viis mind sellisele teele,
kus ma praegugi veel olen.
See tõstatas mu ees möödapääsmatu küsimuse,
millele veel tänagi vastust otsin.
Olen ühtpidi saanud sellele nii mõnegi huvitava vastuse.
Kuid see küsimus ise kõlab nii:
"Kuidas on võimalik, et 100% täielikust juudiusu algkogudusest
saab mittejuudi kogudus?"
Kuidas 100%-algkogudusest tekib u 300-350 aasta jooksul
täiesti ja 100% mittejuudi kogudus?
See on küsimus, mis minu meelest, kui ma Piiblit loen, pole võimalik.
Seda on paljudki imeks pannud.
Nagu sedagi, et see arusaam on kestnud ligi 2000 aastat.
Piibel ei anna vähimatki viidet selle kohta, et nii sai juhtuda.
Kus, millal, mida kõike?
See on suur asi, mis on ristiusuga juhtunud.
Sest tänapäeva ristiusk on hoopis midagi muud kui see,
mida apostlid tahtsid algkoguduse ajal kuulutada.
Nii mitugi selle saate külalist on selle teema üles võtnud.
Siin on olnud ka külalisi, keda ka sina tunned
ja nad on rääkinud sellest, kuidas see kõik laiali läks.
Ja nüüd peab see kõik tagasi üheks kokku saama.
Jah.
Meie vabades kirikkondades räägitakse kristlastele kergekäeliselt,
kuidas juutidel on kate silmadel.
See on kuidagi nii paikapanev arvamus,
samas kui tegelikult tundub, et see kate on hoopis meie silmadel.
Meie, kristlaste silmadel, on see kate,
et me ei näeks seda asja nagu see tegelikult on.
Jeesus ise ütles: "Te ei tunne pühi kirju ja Jumala väge."
Pühi kirju ehk Piiblit, mis on tegelikult ainuke õpik
lisaks sellele raamatule.
Aga selle lugemiseks sel moel nagu see on kirjutatud,
on vaja otsustusvõimet.
Lugedes Piiblit, pole vaja tõlgitseda, vaid otsustada asjade üle,
et need asjad on teistsugused
võrreldes kaduvatest allikatest pärit olevate asjadega.
Sealhulgas meie kirikkonnas räägitavate asjadega.
Alates 60. aastast pKr algas juutide tagakius.
Aastal 325 loodi kirikukogus uus maailmareligioon.
Jah.
Ristiusklikud - nii võib nende kohta öelda.
Meie tegevusest veel nii palju, et see kestab juba mitu aastat.
Meil on Mikkelis rühm nimega "Juurte juurde".
Kasutan võimalust sellest siin rääkida.
Selles rühmas vaatleme neid teemasid süviti.
Õpetusmaterjali on meie rühmas olnud paar aastat.
Palju on TV7 õppevideoid, mille autoriteks on tuntud jutlustajad.
Me oleme väga tänulikud selle eest,
et oleme saanud kuskiltki seda materjali.
Muidu tavaliselt seda kuskilt ei saa.
Nagu oled kogenud, siis see on asi, mis jagab kristlaskonna kaheks.
Asendusteoloogia on selle mõtteviisi lahti päästnud.
Jah.
See on nii totaalne.
Alati ei suuda isegi uskuda,
kuidas see on nii tugeva läbilöögi saavutanud.
Palju aega on edasi läinud ja on palju piiskoppe ning preestreid,
kes seda asja on edasi viinud.
Aga selles asjas on toimunud ka teatud ärkamine.
Aga ma ei tea, kui laialdaselt see peale Soomet on mujal levinud.
Ei oska öelda.
Aeg on nii kaugel, et nüüd palun sul öelda vaatajatele,
mida Jumala Vaim sulle annab.
Esiteks tahan julgustada igat üht panema Piibli esikohale oma elus
ja sellega harjuma.
Arutlema ja uurima erinevaid Piibli kirju.
Just nimelt neid kirju.
Lõpuks tahan öelda seda,
et need kirjad tähendasid Uue Testamendi ajal,
apostlite ajal, meie mõistes Vana Testamenti.
Siis polnud muid kirju -
ei Uut Testamenti ega midagi vastavat.
Ehk siis uuri neid kirjutisi! Sa leiad sealt palju asju,
mida sa võib olla poleks kunagi uskunud.
Aitäh Arto! Jumal on sind nii juhtinud, et kuigi sa olid osaliselt vee sees,
Jumal tõmbas su kuivale maale
ja tegi sinust jumalakartliku Jumalariigi töötegija ja uurija,
et sa saad seda tööd jätkata.
Aitäh!
Kui soovid toetada Eesti TV7 tööd, helista 900 1777 (Kõne hind 7 eur'i)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa